b'\n_START_ARTICLE_\nLis Josefsen Bear\n_START_SECTION_\nKarriere\n_START_PARAGRAPH_\nF\xc3\xb8rste gang Lis Josefsen gjorde sig bem\xc3\xa6rket ved et dansk seniormesterskab var den 17. august 1952 p\xc3\xa5 \xc3\x85byh\xc3\xb8j Stadion, hvor hun som kun 16-\xc3\xa5rig vandt bronzemedaljen ved at springe 1,48 i h\xc3\xb8jdespring, hvilket var jysk rekord. Hun vandt 1953 sit f\xc3\xb8rste danske mesterskab p\xc3\xa5 \xc3\x98sterbro Stadion, og hun vandt under sin danske karriere som varede frem til 1956 i alt tre DM-guldmedaljer, to i h\xc3\xb8jdespring og et i 80 meter h\xc3\xa6kkel\xc3\xb8b. Derudover en s\xc3\xb8lvmedalje og en bronze. Den 17. september 1956 tangerede hun i Bukarest Anne Iversens otte \xc3\xa5r gamle danske rekord i h\xc3\xb8jdespring p\xc3\xa5 1,62 meter. Den blev forbedret i 1957 til 1,63 meter af Mette Schwartzlose. Lis Josefsen havde ogs\xc3\xa5 en dansk rekord i femkamp med 2907 points, sat ved de jyske mesterskaber i Horsens Idr\xc3\xa6tspark i 1956. Hun repr\xc3\xa6senterede Danmark to gange p\xc3\xa5 atletiklandsholdet i 1955 i Rostock og i Bor\xc3\xa5s i Sverige i 1956._NEWLINE_Lis Josefsen var desuden h\xc3\xa5ndboldspiller i HFS og var med til at vinde det jyske mesterskab i mesterr\xc3\xa6kken i 1953._NEWLINE_Lis Josefsen udvandrede sammen med sin familie 17. februar 1957 til USA, hun var da 20 \xc3\xa5r gammel._NEWLINE_Hun blev tre \xc3\xa5r i tr\xc3\xa6k; 1959, 1960 og 1961, amerikansk mester i h\xc3\xb8jdespring._NEWLINE_Hun vandt sin f\xc3\xb8rste amerikanske titel ved de nationale udend\xc3\xb8rs mesterskaber, som blev afholdt i Cleveland, Ohio den 28. juni 1959. Hun repr\xc3\xa6senterede Spartan Women\xe2\x80\x99s Athletic Club, og sprang ved st\xc3\xa6vnet 1,625, hvilket var en halv centimeter h\xc3\xb8jere end hendes tangering af den danske rekord i Bukarest knap tre \xc3\xa5r tidligere._NEWLINE_Ved de nationale udend\xc3\xb8rs mesterskaber den 9. juli 1960 i Corpus Christi, Texas, genvandt hun titlen med karrieres h\xc3\xb8jeste spring p\xc3\xa5 1,657._NEWLINE_Springet var h\xc3\xb8jere end den danske rekord p\xc3\xa5 1,63, sat af Mette Schwartzlose den 7. juli 1957._NEWLINE_Den 24. juli 1960 sprang Mette Oxvang (Schwartzlose) 1,67 i Malm\xc3\xb8, s\xc3\xa5 Lis Josefsen var faktisk indehaver af den danske rekord i 15 dage, fra 9. til 24. juli 1960. En rekord, som ikke er registreret hos Dansk Atletik Forbund._NEWLINE_Hun havde niveauet til at repr\xc3\xa6sentere USA i OL 1960 i Rom, men behandlingen af hendes ans\xc3\xb8gning om amerikansk statsborgerskab kunne f\xc3\xb8rst afsluttes i 1961 selvom USA\xe2\x80\x99s atletikforbund pressede p\xc3\xa5 og hun er i dag amerikansk statsborger_NEWLINE_Hennes idr\xc3\xa6tskarriere fik en dramatisk afslutning, da hun 1961 blev alvorligt kv\xc3\xa6stet ved en bilulykke og l\xc3\xa5 i koma i lang tid. Efter at hun var blevet_NEWLINE_rask, blev hun gift med Gerald Leroy Bear i Californien i 1967 og hedder i dag Lis Josefsen Bear og bor i Columbia, South Carolina.'